เตงต๋ง

ไฟล์:Deng_zhong_rotk_xi.jpg|thumbnail|right|รูปเตงต๋งจากเกม โรแมนซ์ออฟเดอะทรีคิงดัมส์ XI ของค่ายเกมโคเอ
เตงต๋ง (เสียชีวิต ปลายเดือนมีนาคม ค.ศ. 264efn|ทั้งสามก๊กจี่เล่มที่ 4 และจิ้นชู เล่มที่ 2 ระบุว่าเตงงายพร้อมด้วยเตงต๋งบุตรชายถูกจับกุมในเดือน 1 ของศักราชเสียนซี (咸熙) ปีที่ 1 เดือนนี้เทียบได้กับช่วงเวลาระหว่างวันที่ 15 กุมภาพันธ์ถึง 14 มีนาคม ค.ศ. 264 ในปฏิทินจูเลียน จือจื้อทงเจี้ยนเล่มที่ 78 ระบุว่าเตงงายและเตงต๋งถูกจับกุมในวันเหรินเฉิน (壬辰) ของเดือนนั้น แต่จริง ๆ แล้วไม่มีวันเหรินเฉินในเดือนนั้น วันเหรินเฉินถัดไปอยู่ในเดือน 2 และเทียบได้กับวันที่ 16 มีนาคม ค.ศ. 264 ในปฏิทินจูเลียน ทุกแหล่งข้อมูลเห็นพ้องกันกันว่าเตงงายและเตงต๋งเสียชีวิตหลังจงโฮยผู้เสียชีวิตในวันที่ 3 มีนาคม ค.ศ. 264) มีชื่อในภาษาจีนกลางว่า เติ้ง จง (p=Dèng Zhōng) เป็นนายทหารของรัฐวุยก๊กในยุคสามก๊กของจีน เตงต๋งเป็นบุตรชายของเตงงายขุยพลของวุยก๊กที่มีชื่อเสียงอย่างมากจากบทบาทสำคัญในการพิชิตจ๊กก๊กที่เป็นรัฐอริของวุยก๊กในปี ค.ศ. 263 เตงต๋งยังได้ติดตามบิดาในการพิชิตจ๊กก๊กด้วย

**ประวัติ**
เตงต๋งเป็นชาวอำเภอจี๋หยาง (棘陽縣 จี๋หยางเซี่ยน) เมืองงีหยง (義陽郡 อี้หยางจฺวิ้น) ซึ่งอยู่บริเวณอำเภอซินเหย่ มณฑลเหอหนานในปัจจุบัน เตงต๋งเป็นบุตรชายคนหนึ่งของเตงงายขุนพลของวุยก๊ก เตงต๋งยังมีพี่ชายหรือน้องชายอีกอย่างน้อย 1 คน 
เตงงายบิดาของเตงต๋งเข้าร่วมในการรบหลายครั้ง รวมถึงการรบต้านการบุกของเกียงอุยขุนพลของจ๊กก๊กที่เป็นรัฐอริของวุยก๊กหลายครั้ง มีความดีความชอบเป็นอย่างมาก ดังนั้นในปี ค.ศ. 256 ราชสำนักวุยก๊กจึงแต่งตั้งให้เตงงายมีบรรดาศักดิ์เป็นเติ้งโหว (鄧侯) และตั้งให้เตงต๋งบุตรชายมีบรรดาศักดิ์เป็นฮุ่ยถางถิงโหว (惠唐亭侯)

**การพิชิตจ๊กก๊กของวุยก๊ก**
ในปี ค.ศ. 263 ราชสำนักวุยก๊กมอบหมายให้เตงงายยกทัพบุกจ๊กก๊ก เตงต๋งติดตามเตงงายไปร่วมรบด้วย ต่อมาเกียงอุยขุนพลจ๊กก๊กและจงโฮยขุนพลวุยก๊กตั้งรบกันที่เกียมโก๊ะ (劒閣 เจี้ยนเก๋อ) ทั้งสองฝ่ายอยู่ในภาวะที่ยังเอาชนะกันไม่ได้ ในช่วงเวลานั้นเดียวกันนั้น เตงงายยกพลผ่านทางลัดที่อิมเป๋ง (陰平 อินผิง; ทางตะวันตกของอำเภอเหวิน มณฑลกานซู่ในปัจจุบัน) ไปถึงอิวกั๋ง (江油 เจียงโหยว) และกำลังมุ่งหน้าไปเซงโต๋ (成都 เฉิงตู) นครหลวงของจ๊กก๊ก เตงงายปะทะเข้ากับทัพของจูกัดเจี๋ยมขุนพลจ๊กก๊กที่กิมก๊ก (綿竹 เหมียนจู๋) เตงงายสั่งให้เตงต๋งตีข้าศึกจากด้านขวา และให้สุเมา (師纂 ชือ จฺว่าน) ตีข้าศึกจากด้านซ้าย ทั้งเตงต๋งและสุเมาถูกจูกัดเจี๋ยมตีจนล่าถอย ทั้งสองบอกกับเตงงายว่า "ไม่อาจเอาชนะข้าศึกได้" เตงงายตอบด้วยความโกรธว่า "ศึกนี้จะกำหนดว่าเราจะอยู่หรือตาย ที่พวกเจ้าพูดว่าไม่อาจเอาชนะข้าศึกนั้นหมายความว่าอย่างไร" เตงงายคาดโทษประหารชีวิตกับเตงต๋งและสุเมาไว้ แล้วสั่งให้ทั้งคู่ออกรบอีกครั้งเพื่อทำความชอบหักลบกับความผิดพลาด ผลปรากฏว่าเตงต๋งและสุเมาตีทัพจ๊กก๊กแตกพ่าย สังหารจูกัดเจี๋ยมตลอดจนถึงจูกัดสง, เตียวจุ๋น (張遵 จาง จุน), หฺวาง ฉง (黃崇), หลี่ ฉิว (李球) และคนอื่น ๆ ทัพวุยก๊กยึดได้กิมก๊ก (綿竹 เหมียนจู๋) และมุ่งเข้าสู่เซงโต๋ในทันที เล่าเสี้ยนจักรพรรดิแห่งจ๊กก๊กยอมจำนนต่อเตงงาย เตงงายจึงพิชิตจ๊กก๊กได้สำเร็จ
ภายหลังการพิชิตจ๊กก๊ก จงโฮย, เฮาเหลก (胡烈 หู เลี่ย), สุเมา และคนอื่น ๆ ร่วมกันลอบรายงานต่อสุมาเจียวว่าเตงงายมีใจกำเริบจากความสำเร็จในการพิชิตจ๊กก๊กและต้องการจะก่อกบฏ ในช่วงปลายเดือนกุมภาพันธ์หรือต้นเดือนมีนาคม ค.ศ. 264 ราชสำนักวุยก๊กออกพระราชโองการสั่งให้จับกุมเตงงายและเตงต๋ง แล้วจับใส่รถนักโทษคุมตัวกลับมาลกเอี๋ยง (洛陽 ลั่วหยาง) นครหลวงของวุยก๊ก

**ผลสืบเนื่องจากการก่อกบฏของจงโฮย**
ในปี ค.ศ. 264 จงโฮยและเกียงอุยก่อกบฏต่อสุมาเจียวแต่ไม่สำเร็จเพราะนายทหารใต้บังคับบัญชาก่อการกำเริบต่อต้านจงโฮย ตัวจงโฮยและเกียงอุยถูกสังหาร ผู้ใต้บังคับบัญชาของเตงงายคิดการจะยกไล่ตามขบวนคุ้มกันเตงงายเพื่อจะปล่อยตัวเตงงายและเตงต๋งพ่อลูก แต่อุยก๋วน (衛瓘 เว่ย์ กว้าน) ขุนพลวุยก๊กส่งเตนซก (田續 เถียน ซฺวี่) และคนอื่น ๆ ไปโจมตีเตงงายที่กำลังอยู่ระหว่างถูกคุมตัวไป เตนซกและคนอื่น ๆ ยกกำลังทหารตามมาทันทางด้านตะวันตกของกิมก๊ก แล้วจัดการสังหารเตงงาย, เตงต๋ง, สุเมา และคนอื่น ๆ

**ครอบครัว**

**ดูเพิ่ม**
 รายชื่อบุคคลในยุคสามก๊ก- เตงงาย

**หมายเหตุ**

**อ้างอิง**

**บรรณานุกรม**
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).- เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).- ซือหม่า กวาง (1084). จือจื้อทงเจี้ยน.- isbn=9789004156050
หมวดหมู่:ขุนพลของวุยก๊ก
หมวดหมู่:บุคคลในยุคสามก๊กที่ถูกสังหารในยุทธการ